proxectonos/corpus_dominio_legal_administrativo_tmp huggingface dataset:
14/07/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Convocatoria para o pago dos xuros de demora pola expropiación de clave AC/01/11.1 no concello de Tordoia

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos xuros de demora ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de TORDOIA, por mor das obras do Proxecto: Dito pagamento terá lugar: Lugar: Casa Consistorial do Concello de TORDOIA Data: 07 de Setembro de 2017 de 10:00 a 11:00 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 06 de julio de 2017 O xefe do servizo, Fdo.: Felipe de la Vega Gándaras
14/07/2017 | Administración LocalMunicipal
Cariño
SAF xuño 2017

ANUNCIO DE COBRAMENTO No Decreto da Alcaldía 230/2017, de data 08 de xuño de 2017, aprobáronse os padróns fiscais de contribuíntes que deseguido se relacionan: – Prezo público de presación do servizo de axuda no fogar correspondente ao mes de maio de 2017. Prazo de ingreso: O prazo de ingreso en período voluntario será dende o día 11 de maio de 2017 ata o 10 de xullo de 2017, ámbolos dous inclusives. Modalidade de pagamento: O importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei xeral tributaria. Exposición ó público: O padrón quedará exposto ao público no Concello durante o prazo de 15 días, a contar dende o seguinte á publicación do presente edicto no BOP. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do Regulamento xeral de recadación. Recursos: Durante o prazo de exposición pública os interesados poderán examinalo e formular, perante esta Alcaldía, o recurso de reposición, no prazo dun mes, contado dende o día seguinte ao da finalización do período de exposición pública do padrón fiscal. Contra a resolución do recurso de reposición poderá interpoñer, ante o Xulgado do Contencioso- Administrativo de Ferrol, recurso contencioso-administrativo, no prazo de dous meses, contados dende o día seguinte ao da notificación da devandita resolución. De non recaer resolución no prazo dun mes, a contar dende o día seginte ó da presentación do recurso de reposición, en virtude do disposto no artigo 14 do texto refundido da Lei das facendas locais, entenderase desestimado, cos efectos xurídicos establecidos nos artigo 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, sen prexuízo de interpoñer calquera outro recurso que se estime pertinente. Cariño, 9 de xuño de 2017. O alcalde José Miguel Alonso Pumar
14/07/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Convocatoria para o pago dos xuros de demora de clave AC/09/112.01 no concello de Noia

En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executa-lo pagamento dos xuros de demora ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de NOIA, por mor das obras do Proxecto: Dito pagamento terá lugar: Lugar: Casa Consistorial do Concello de NOIA Data: 14 de Setembro de 2017 de 09:30 a 11:30 horas O pagamento efectuarase polo pagador deste servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. A Coruña 06 de julio de 2017 O xefe do servizo, Fdo.: Felipe de la Vega Gándaras
14/07/2017 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Convocatoria para o pago do prezo xusto ou dos xuros de demora da clave AC/06/065.01 no concello de Laxe o 20 de setembro de 2017

Pago PREZO XUSTO OU XUROS DE DEMORA de clave AC/06/065.01 no concello de LAXE En cumprimento do disposto no artigo 49 do Regulamento de Expropiación Forzosa do 26 de abril de 1957, este servizo procede a executar o pagamento dos prezos xustos ós propietarios cuxa relación figura exposta no taboleiro de anuncios do concello indicado. Este pagamento corresponde ó expediente de expropiación forzosa instruído para o termo municipal de LAXE, por mor das obras do proxecto:  AC/06/065.01 “ACONDICIONAMENTO DA ESTRADA AC-433 A PONTE DO PORTO-LAXE” Dito pagamento terá lugar: Termo municipal de LAXE Lugar: Casa Consistorial do Concello de LAXE Data: 20 de setembro de 2017, de 09.30 a 11.30 horas O pagamento efectuarase polo pagador deste Servizo e en presencia do representante da Administración, e do alcalde e secretario de dito concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do concello. Larion Zaydan Toribio 06 de julio de 2017. O xefe do Servizo, Asdo.: Felipe de la Vega Gándaras
14/07/2017 | Administración LocalMunicipal
Oleiros
Área Económica
Aprobación do padrón da taxa da auga, sumidoiro. 2.º trimestre 2017 zona A

ANUNCIO Aprobación padrón taxa auga, sumidoiro e canon da auga, segundo trimestre 2017 relativo ós inmobles sitos na Zona “A” (parroquias de Iñás, Nós, Dorneda e Liáns, excepto Urbanización Dos Regos) ÓRGANO E DATA DE APROBACIÓN: Resolución da 1.ª Tenente de Alcalde-Delegada de Economía e Facenda n.º 2672/2017, de data 3 de xullo. PRAZO DE EXPOSICIÓN (artigo 102.3 da Lei 58/2003): Oficinas do Concello (Área Económica, Parque Víctor Jara, 1-Oleiros). Prazo de quince días, contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: do 1 de xullo do 2017 ao 31 de agosto do 2017. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES, contado dende o día seguinte ó remate da exposición ó público do padrón. Oleiros, a 4 de xullo do 2017. A 1.ª Tte. Alcalde-Delegada de Economía e Facenda Asdo.: M.ª. Fabio Junior Juan Nicanor Fayad De Otto
14/07/2017 | Administración LocalMunicipal
Oza-Cesuras
Aprobación e exposición pública do padrón de contribuíntes pola taxa correspondente ao servizo de saneamento e depuración de augas residuais, exercizo 2017

ÓRGANO E DATA DE APROBACIÓN: Xunta de Goberno Local, sesión do 7 de xullo de 2017. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 10 de xullo de 2017. O ALCALDE, Asdo.- José Pablo González Cacheiro
14/07/2017 | Administración LocalMunicipal
Oza-Cesuras
Aprobación e exposición pública do padrón de contribuíntes da taxa por recollida de lixo, exercizo 2017

ÓRGANO E DATA DE APROBACIÓN: Xunta de Goberno Local do Concello de Oza-Cesuras do 7 de xullo de 2017. NORMATIVA REGULADORA E EFECTOS: Artigo 102 e concordantes da Lei Xeral Tributaria. PRAZO DE EXPOSICIÓN: 15 días. Oza-Cesuras, 10 de xullo de 2017. O ALCALDE, Asdo.-José Pablo González Cacheiro.
14/07/2017 | Administración LocalMunicipal
Brión
Exposición pública do padrón fiscal das taxas polos servizos de subministración de auga, saneamento e depuración, e canon da auga do 2º trimestre de 2017

Exposición pública de padrón fiscal Elaborado pola empresa concesionaria dos servizos o padrón fiscal conxunto das taxas por servizos de subministración de auga, saneamento, depuración de augas residuais e canon de auga, correspondente ao 2.º trimestre de 2017, o mesmo estará a disposición do público polo prazo de quince días hábiles, a contar desde o día seguinte ao da publicación do presente anuncio no BOP, nas oficinas da Casa do Concello de 9 a 14 horas e na oficina de Espina & Delfín, S. L. sita en Urb. Agronovo, 126-baixo, Brión, en horario de 9.30 a 13.30 e de 15.30 a 18.30 horas, de luns a venres, para que os interesados poidan examinalo e, no seu caso, formular as reclamacións oportunas. Contra estes actos poderá formularse ante o Sr. Alcalde o recurso de reposición previo ao contencioso - administrativo previsto no art.14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no art.102.3 da Lei 58/2003, do 17 de decembro, xeral tributaria. O pagamento poderá efectuarse nas oficinas da empresa Espina & Delfín, abertas ao público de 9.30 a 13.30 e de 15.30 a 18.30 horas, de luns a venres, en período voluntario desde o 1 de agosto ata o día 30 de setembro de 2017. Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. A falta de pagamento no período voluntario sinalado suporá a esixencia do canon da auga directamente ao contribuínte, pola vía de constrinximento, pola consellería competente en materia de facenda da Xunta de Galicia; a repercusión do canon da auga poderá ser obxecto de reclamación económico -administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. Brión, 11 de xullo de 2017. O alcalde José Luis García García
14/07/2017 | Administración LocalMunicipal
Cambre
Edicto padrón segundo trimestre de 2017 das taxas de subministración de auga potable e rede de sumidoiros

Por resolución do Alcalde nº 1267 de data 5 de xullo de 2017, acordouse: PRIMEIRO: Aprobar o padrón da taxa por prestación do servizo público de subministración de auga potable, rede de sumidoiros, evacuación e depuración e canon da auga da Xunta de Galicia correspondente ao período impositivo segundo trimestre de 2017, no que constan 12.100 recibos por un importe de CINCOCENTOS VINTE E TRES MIL CATROCENTOS SETE EUROS E OITO CÉNTIMOS (523.407,08 EUROS), que comeza por 1 2 3 SERVICIO RÁPIDO, S. L. e remata por ZURITA TORRICO, VIRGILIO, segundo o seguinte detalle: SEGUNDO: Expoñer ao público todos os datos incorporados ao padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días desde a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO: Contra as liquidacións da taxa por prestación do servizo público de subministración de auga potable e rede de sumidoiros incorporadas ao padrón, todos os interesados poderán interpoñer recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación do recurso poderase interpoñer recurso contencioso-administrativo ante o Xulgado do Contencioso-Administrativo de A Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpoñer calquera outro recurso que se estime conveniente. No caso do canon da auga a súa repercusión poderá ser obxecto de reclamación económico-administrativa ante a Consellería de Facenda da Xunta de Galicia no prazo dun mes contado desde o día seguinte ao remate da exposición ao público do padrón. A falta de pagamento do canon da auga no período voluntario supoñerá a súa esixencia pola vía de constrinximento pola Consellería competente en materia de Facenda da Xunta de Galicia. Cambre, 10 de xullo de 2017 O Alcalde Óscar A. García Patiño
14/07/2017 | Administración LocalMunicipal
Santa Comba
Aprobación inicial de orzamentos 2017

ANUNCIO Aprobación inicial de orzamentos 2017 Na sesión ordinaria do 11 de xullo de 2017, o Pleno da Corporación municipal acordou aprobar inicialmente o orzamento xeral exercicio 2017, o cadro de persoal e as bases para a súa execución. O expediente exponse ao público na secretaría xeral deste concello por espazo de 15 días hábiles, contados dende o seguinte ao de inserción do presente anuncio no Boletín Oficial da Provincia, para os efectos de reclamacións, ao abeiro dos artigos 112 da Lei 7/1985, do 2 de abril, reguladora das bases de réxime local (BOE núm.80, do 0304.1985) e o artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE núm.59, do 09/03/2004), (TRLRFL). Durante o prazo mencionado, os interesados que estean lexitimados, poderán presentar ante o Pleno as reclamacións que consideren oportunas. De non se presentaren reclamacións, o orzamento, o cadro de persoal e as bases de execución para o exercicio 2017 entenderase definitivamente aprobado, ao abeiro do artigo 20.1 do RD 500/90, do 20 de abril, polo que se desenvolve o capítulo primeiro do título sexto da Lei 39/1998, do 28 de decembro, reguladora das facendas locais, en materia de orzamentos (BOE núm.101, do 27.04.1990) e o artigo 169.1 TRLRF. No caso contrario, o pleno disporá dun mes, contado a partir do día seguinte ao da finalización da exposición ao público para resolver reclamacións. Santa Comba, 11 de xullo de 2017. A alcaldesa María Josefa Pose Rodríguez
14/07/2017 | Administración LocalMunicipal
Oleiros
Área Económica
Exposición pública da conta xeral de 2016

EDICTO Unha vez que foi formulada e rendida a Conta Xeral desta Corporación correspondente ao exercicio 2016, e que foi informada favorablemente pola Comisión Especial de Contas, exponse ao público xunto cos documentos que a xustifican, na Intervención desta Entidade, polo espazo de quince días hábiles, contados a partires do día seguinte á inserción do presente edicto no Boletín Oficial da Provincia. Os interesados poderán examinala e formular os reparos e observacións que estimen pertinentes, durante o devandito prazo de exposición e os 8 días seguintes, de conformidade co disposto nos artigos 116 da Lei 7/85, do 2 de abril, reguladora das bases do réxime local, e o artigo 212.3 do Real decreto lexislativo 2/04, de 5 de marzo, polo que se aproba o texto refundido da Lei reguladora das facendas locais. Oleiros, 10 de xullo de 2017. O alcalde Asdo.: Ángel García Seoane
14/07/2017 | Administración LocalConsorcios
Consorcio Provincial Contra Incendios e Salvamento da Coruña
Aprobación definitiva da modificación de crédito (M. C. 01/17 PL) mediante crédito extraordinario

ANUNCIO Mediante o presente ponse en público coñecemento que o acordo inicial adoptado polo Pleno do Consorcio Provincial Contra Incendios e Salvamento da Coruña en sesión celebrada o día 31 de maio de 2017, sobre de aprobación do expediente de modificación de créditos, M. C. 01/17 (PL), sobre o orzamento de 2017, de créditos extraordinarios por importe de 1.767.000,01 € financiado con remanente de tesourería para gastos xerais (BOP n.º 103, do 02.06.2017), elevouse automaticamente a definitivo, consonte dispón o art.169.1 en relación co art.177 do texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo. En consecuencia, a continuación reflíctese o resumo da modificación por capítulos (I), financiamento da mesma (II), e entrada en vigor da modificación (III): I. RESUMO DA MODIFICACIÓN. II. FINANCIAMENTO DA MODIFICACIÓN. Remanente de Tesourería para gastos xerais, por importe de 1.817.272,60 €. III. ENTRADA EN VIGOR DA MODIFICACIÓN. De conformidade co establecido nos citados arts.169 e 177 do texto refundido da Lei reguladora das facendas locais e 20.5 do Real decreto 500/1990, do 20 de abril, a modificación orzamentaria entra en vigor producida a presente publicación no Boletín Oficial da Provincia. Carballo, 29 de xuño de 2017. O presidente Asdo.: Valentín González Formoso
12/07/2017 | Administración LocalMunicipal
Ribeira
Padrón e lista cobratoria do prezo público pola prestación de servizos e realización de actividades da oficina municipal de deportes e da taxa polo uso de instalacións deportivas municipais do mes de xullo de 2017

Por Decreto de Alcaldía, de data 5 de xullo de 2017 aprobáronse as liquidacións correspondentes a: - Padrón e lista cobratoria do prezo público pola prestación de Servizos e realización de actividades da oficina municipal de deportes e da taxa polo uso de instalación deportivas municipais do mes de xullo de 2017. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos tributos indicados, será do día 1 de xullo de 2017 ao 31 de agosto de 2017, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza do Prezo Público. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, o devengo do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Riveira, 5 de xullo de 2017. O alcalde, Manuel Ruiz Rivas.
12/07/2017 | Administración LocalMunicipal
Santiago de Compostela
Auditorio de Galicia
Concesión do uso privativo do local cafetería-restaurante do Auditorio de Galicia de Santiago de Compostela

OBXECTO DO CONTRATO: o obxecto do contrato será a concesión do uso privativo do local cafetería-restaurante do Auditorio de Galicia de Santiago de Compostela. CLASIFICACIÓN: non se esixe. CANON DE LICITACIÓN: o canon mínimo de licitación, IVE incluído que o adxudicatario terá que satisfacer ao Auditorio, ascende á cantidade de 5.000,00 euros/ano. O IVE correspondente (21% do orzamento base anterior) ascende á cantidade de 1.050,00 euros/ano. O investimento mínimo, realizado no primeiro ano, que o concesionario deberá liquidar será, 25.000,00 euros (IVE incluído) O importe do orzamento do contrato que rexerá durante a execución dos traballos, será o que resulte da aprobación da proposición seleccionada. PRAZO DE EXECUCIÓN: o contrato terá un prazo de execución de DEZ ANOS, que poderá ser prorrogados por un período de dous anos máis ata un máximo de 12 anos en total, a contar desde o día que se estipule no contrato, salvo que a súa tramitación se declarase de urxencia, en cuxo caso a súa execución comezará desde a data en que, unha vez adxudicado o contrato, se constituia a garantía definitiva correspondente. PROCEDEMENTO DE ADXUDICACIÓN: procedemento aberto. CRITERIOS DE ADXUDICACIÓN: son os sinalados no artigo 5 do prego de cláusulas administrativas particulares. GARANTÍA PROVISIONAL: Non e esixe PRAZO E PRESENTACIÓN DE PROPOSICIÓNS: as proposicións presentaranse no rexistro xeral do Auditorio de Galicia (Avda. Burgo das Nacións, s/n, 15705 Santiago de Compostela), de 9.00 a 14.00 h, dentro do prazo de 30 días naturais a contar desde o día seguinte á data de publicación do anuncio no Boletín Oficial da Provincia. INFORMACIÓN E DOCUMENTACIÓN: os interesados poderán examinar o prego e documentación complementaria no perfil do contratante do Auditorio de Galicia (http://ofv.auditoriodegalicia.org). GARANTÍA DEFINITIVA: a garantía definitiva por importe do 5% do canon ofertado, poderá constituírse en metálico, mediante aval, en valores públicos ou en valores privados, por contrato de seguro de caución, ou por retención de parte do prezo, na forma e condicións establecidas nos artigos 55 e seguintes do Regulamento Xeral da LCAP, debendo depositarse o seu importe, ou a documentación acre-ditativa correspondente, na Tesourería do Auditorio de Galicia. APERTURA DE PLICAS: a data de apertura do sobre que contén a proposición económica que terá lugar en acto público, anunciarase cunha antelación mínima de 3 días hábiles no perfil do contratante do órgano de contratación. GASTO DO ANUNCIO: o gasto derivado da publicación desta licitación será por conta do adxudicatario, ata un máximo de 1.200 euros. Santiago de Compostela, 30 de xuño de 2017 O presidente do Consello Reitor, Martiño Noriega Sánchez
12/07/2017 | Administración LocalMunicipal
A Coruña
Área de Facenda e Administración Pública
Contratación
Anuncio nuevo plazo de licitación (As-43/2017)

En cumprimento da Resolución do Tte. Alcalde Delegado da área de Emprego e Economía Social de data 3 de xullo de 2017 procédese á desistencia do procedemento do servizo de animación de Gustavo Alfredo Hayat Andicoberry e Paxes Reais, por barrios, para dinamizar o comercio durante o período do Nadal e apróbanse os novos pregos de cláusulas administrativas e de prescricións técnicas particulares reguladores do mesmo cuxa licitación se publicou neste BOP de data 15 de maio de 2017, número 90. Así mesmo ábrese un novo prazo de presentación de proposicións de quince (15) días naturais contados a partir do seguinte ao da publicación deste anuncio no Diario Oficial de Galicia. En caso de resultar sábado o día de finalización do prazo, quedará automaticamente prorrogado ao día hábil seguinte A Coruña, 6 de xullo de 2017 Alberto Lema Suárez Tenente de Alcalde do Área de Emprego e Economía Social (Decreto de Delegación de 18 de abril de 2017)
12/07/2017 | Administración LocalMunicipal
Santiago de Compostela
Auditorio de Galicia
Dirección do XXXI Festival Internacional de Cinema “Cineuropa 2017”

RESOLUCIÓN DO AUDITORIO DE GALICIA POLA QUE SE ANUNCIA PROCEDEMENTO ABERTO OBXECTO DO CONTRATO: o obxecto do contrato será a dirección do XXXI Festival Internacional de Cinema “Cineuropa 2017” CLASIFICACIÓN: non se esixe. ORZAMENTO DE LICITACIÓN: o orzamento máximo de licitación, sen incluír o IVE que deberá soportar a Administración, fíxase na contía de 148.760,33 €, sendo este o crédito máximo anual que poderá soportar a administración con cargo a este servizo. O IVE correspondente (21% do orzamento base anterior) ascende á cantidade de 31.239,67 €. PRAZO DE EXECUCIÓN: o contrato terá un prazo máximo de execución até o 15 de decembro de 2016, a contar desde o día que se estipule no contrato, salvo que a súa tramitación se declarase de urxencia, en cuxo caso a súa execución comezará desde a data en que, unha vez adxudicado o contrato, se constituia a garantía definitiva correspondente. (art.96.2. c TRLCSP). PROCEDEMENTO DE ADXUDICACIÓN: procedemento aberto. CRITERIOS DE ADXUDICACIÓN: son os sinalados no artigo 10.2 do prego de cláusulas administrativas particulares. GARANTÍA PROVISIONAL: de acordo co establecido no artigo 103.1 da TRLCSP, os licitadores non deberán constituír garantía provisional. PRAZO E PRESENTACIÓN DE PROPOSICIÓNS: as proposicións presentaranse no rexistro xeral do Auditorio de Galicia (Avda. Burgo das Nacións, s/n, 15705 Santiago de Compostela), de 9.00 a 14.00 horas, dentro do prazo de quince días naturais, a contar desde o día seguinte á data de publicación do anuncio no Boletín Oficial da Provincia. INFORMACIÓN E DOCUMENTACIÓN: os interesados poderán examinar o prego e documentación complementaria no perfil do contratante do Auditorio de Galicia. GARANTÍA DEFINITIVA: 5% do importe de adxudicación do contrato, excluído o IVE. APERTURA DE PLICAS: a data de apertura do sobre que contén a proposición económica que terá lugar en acto público, anunciarase cunha antelación mínima de 3 días hábiles no perfil do contratante. GASTO DO ANUNCIO: o gasto derivado da publicación desta licitación será por conta do adxudicatario. Santiago de Compostela, 30 de xuño de 2017. O presidente do Consello Reitor, Martiño Noriega Sánchez
12/07/2017 | Administración LocalMunicipal
Negreira
Anuncio relativo á exposición pública do padrón das taxas polos servizos de subministración de auga, conservación de contadores, canon da auga, coeficiente de verteduras e saneamento do 2º trimestre de 2017 do Concello de Negreira

Configurado pola empresa concesionaria do servizo de subministración domiciliaria de auga potable e saneamento, o padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 2º trimestre de 2017, o citado Padrón estará a disposición do público durante 15 días a contar dende a data de publicación do presente anuncio no BOP na Oficina de ESPINA & DELFÍN, S. L. sita na Rúa Castelao, 12 bx. de NEGREIRA, en horario de 9:00 a 14:00 horas, os luns, martes, mércores e venres, e de 9:00 a 10:30 horas os xoves, para que os interesados poidan examinalo, e, no séu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA & DELFÍN, abertas ao público de 9:00 horas a 14:00 horas, os luns, martes, mércores e venres, e de 9:00 a 10:30 horas os xoves. Transcurrido o período voluntario de pago establecido, ate 30 DE SETEMBRO de 2017, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en matería de facenda da Xunta de Galicia. NEGREIRA,03 de XULLO de 2017. O SR. ALCALDE Asdo./ Manuel Angel Leis Miguez.
12/07/2017 | Administración LocalMunicipal
Culleredo
Secretaría Xeral
Delegación competencia para celebración de matrimonio civil entre C. L. G. e A. P. L. o día 08.07.2017, ás 19:00 horas

Por resolución ditada en data 05/07/2017, o Sr. alcalde acordou a seguinte delegación do exercicio da competencia para a celebración de matrimonio civil: No concelleiro desta Corporación, Don Mamadou Dian Fetouh Didier, para a celebración do matrimonio civil entre C. PERE SARAIBA CHOQUECALLATA e A. P. L. o vindeiro sábado, día 8 de xullo de 2017, ás 19.00 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 5 de xullo de 2017 O alcalde Julio Sacristán de Diego
12/07/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 5 de xullo de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Muxía (expediente IN661A 2002/7-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada parque eólico Muxía II, no concello de Muxía (expediente IN661A 2002/7-1), por resolución de la Dirección Xeral de Industria, Enerxía e Minas, do 5 de setembro de 2012, ampliada por resolución de la actual Dirección Xeral de Enerxía e Minas, do 29 de maio de 2017, a favor da entidade beneficiaria EDP Renovables España, SLU, con enderezo en r/ Amio 114, Parque Empresarial Costa Vella – 15707 de Santiago de Compostela. Esta xefatura territorial acorda sinalar os días 8, 9, 10, 16, 17, 21, 22, 23, 24, 28 e 29 de agosto de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Muxía, deducida da que se someteu a información pública no DOG, no BOP e no xornal La Voz de Galicia de datas 21.05.2010, 21.05.2010 e 26.05.2010, respectivamente, e posteriormente nos mesmos citados medios de datas 22.11.2016, 14.10.2016 e 29.10.2016, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 5 de xullo de 2017 Isidoro Martínez Arca Xefe Territorial da Coruña
12/07/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-2/2017)

Anuncio de licitación (O-2/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-2/2017.2. Obxecto do contrato: obras de mellora na praza de Recife que fomente o emprego social e de calidade, a execución de medidas de respecto ambiental e a igualdade entre homes e mulleres. Prazo de execución: seis meses.3. Tramitación: ordinaria. Procedemento: aberto.4. Orzamento base de licitación: 605.881,05 € (IVE incluído). 5. Garantía provisional: non se exixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: grupo G, subgrupo 6, categoría 3.8. Presentación de proposicións: a) Prazo: vinteseis días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 6 de xullo de 2017. Klaus Jurgen Juvilla Finlayson de alcalde do Área de Emprego e Economía Social (Decreto de Delegación do 18 de abril de 2017)
12/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. V15.55334. Estación de Servicio Muíño Grande, S. L. Santa Comba

ANUNCIO DE INFORMACIÓN PÚBLICA CLAVE: DH. V15.55334 ESTACIÓN DE SERVICIO MUÍÑO GRANDE, S. L., de conformidade co artigo 245 do Regulamento do dominio público hidráulico, solicita autorización para o vertido á cuneta da calzada con destino final no río Abuin (cunca do río Xallas) dun caudal máximo de 667,26 m 3 /ano de augas residuais industriais depuradas e dun caudal máximo de 71,18 m 3 /ano de augas residuais domésticas depuradas por infiltración no terreo (cunca do río Xallas), procedentes da estación de servizo localizada na estrada AC-400, p. k. 61, lugar de San Andrés de A Pereira (T. M. Santa Comba). As augas residuais industriais xeradas no lavado de vehículos (82,12 m 3 /ano), logo do seu tratamento nun desareador fabricado en PRFV de 1.500 m 3 de capacidade, son tratadas, conxuntamente coas augas residuais industriais xeradas na área de produción e na zona de carga e descarga (585,14 m 3 /ano), en total 667,26 m 3 /ano, nun separador de hidrocarburos de clase I con célula coalescente en PRFV de 10 l/s de capacidade dotado de decantador de lodos e areas, de 1,72 m de diámetro e 1,5 m de lonxitude. Estas augas residuais industriais vértense logo do seu tratamento, á cuneta da estrada AC-400 no punto de coordenadas UTM (ETRS89): X=511.246; Y=4.760.562; incorporándose finalmente ao río Abuin (cunca do río Xallas) no punto de coordenadas UTM (ETRS89): X=511.245; Y=4.760.474. As augas residuais domésticas procedentes dos aseos (71,18 m 3 /ano) son recollidas e canalizadas para o seu tratamento dunha fosa séptica deseñada para 10 habitantes equivalentes de 1.600 litros de capacidade e de dimensións 1,2 m de diámetro e 1,61 m de altura. Logo do seu tratamento, estas augas residuais vértense por infiltración no terreo (cunca do río Xallas) mediante un pozo filtrante de 1,8 m de diámetro e 1,8 m de profundidade no punto de coordenadas UTM (ETRS89): X=511.253; Y=4.760.609. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente e Ordenación do Territorio sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 23 de xuño de 2017. A xefa da Área de Vertidos Asdo.: Leticia Valladares López
12/07/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 5 de xullo de 2017 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Muxía (expediente IN661A 2004/9-1)

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada parque eólico Muxía I, no concello de Muxía (expediente IN661A 2009/9-1), por resolución da Dirección Xeral de Industria, Enerxía e Minas, do 8 de xuño de 2012, ampliada por resolución da actual Dirección Xeral de Enerxía e Minas, do 29 de maio de 2017, a favor da entidade beneficiaria EDP Renovables España, SLU, con enderezo en r/ Amio 114, Parque Empresarial Costa Vella – 15707 de Santiago de Compostela. Esta xefatura territorial acorda sinalar os días 8, 9, 10, 16, 17, 21, 22, 23, 24, 28 e 29 de agosto de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Muxía, deducida da que se someteu a información pública no DOG, no BOP e no xornal La Voz de Galicia de datas 27.05.2010, 06.06.2010 e 26.05.2010, respectivamente, e posteriormente nos mesmos citados medios de datas 22.11.2016, 14.10.2016 e 28.10.2016, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 5 de xullo de 2017 Isidoro Martínez Arca Xefe Territorial da Coruña
12/07/2017 | Administración LocalMunicipal
Santiago de Compostela
Sección Municipal de Contratación
Corrección de erro material do acordo “Aprobación inicial da proposta de asunción directa da xestión do servizo de ORA e guindastre a través da Sociedade Mercantil Municipal TUSSA”

DECRETO DA ALCALDÍA Santiago de Compostela, 5 de xullo de 2017 Detectado erro material no acordo adoptado polo Pleno da Corporación na sesión ordinaria do día 18 de maio de 2017, no punto relativo a “Aprobación inicial da proposta de asunción directa da xestión do servizo de ORA e guindastre a través da Sociedade Mercantil Municipal TUSSA” (publicado no BOP do día 5 de xuño de 2017), no relativo ao prazo de información pública, xa que se sinala que o expediente se expoñerá ao público durante un prazo “de trinta días naturais, contando dende a publicación do anuncio no Boletín Oficial da Provincia da Coruña”, cando debe dicir: “trinta días hábiles, contando dende o seguinte ao de publicación do anuncio no Boletín Oficial da Provincia da Coruña”. Tendo en conta o artigo 109.2 da Lei 39/2015, do Procedemento Administrativo Común das Administracións Públicas que sinala que as Administracións Públicas poderán rectificar en calquera momento de oficio ou a instancia dos interesados, os erros materiais, de feito ou aritméticos existentes nos seus actos, e para garantir en todo caso a posibilidade de presentar alegacións, xa que supón un aumento do tempo de exposición da información pública. Resolvo: Corrixir o erro material producido no acordo adoptado polo Pleno da Corporación na sesión ordinaria do día 18 de maio de 2107, no punto relativo a “Aprobación inicial da proposta de asunción directa da xestión do servizo de ORA e guindastre a través da Sociedade Mercantil Municipal TUSSA” (publicado no BOP do día 5 de xuño do 2017), no relativo ao prazo de información pública, xa que en dito acordo se sinala que o expediente se expoñerá ao público durante un prazo “de trinta días naturais, contando dende a publicación do anuncio no Boletín Oficial da Provincia da Coruña”, cando debe dicir: “trinta días hábiles, contando dende o seguinte ao de publicación do anuncio no Boletín Oficial da Provincia da Coruña”, engadíndose polo tanto a posibilidade de presentar alegacións durante o prazo de nove días máis dende o seguinte á publicación do anuncio correspondente. Deste decreto de corrección darase conta ao Pleno na primeira sesión que se celebre. O ALCALDE, Asdo.: Martiño Noriega Sánchez
12/07/2017 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (O-3/2017)

Anuncio de licitación (O-3/2017) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: O-3/2017.2. Obxecto do contrato: execución das obras incluídas no proxecto de renovación e rehabilitación de firmes en Rolda de Outeiro. Tramo I (Avda. de Finisterre-Avda. de Arteixo), que fomente o emprego social e de calidade, a execución de medidas de respecto ambiental e a igualdade entre homes e mulleres. Prazo de execución: tres meses.3. Tramitación: ordinaria. Procedemento: aberto.4. Orzamento base de licitación: 391.123,90 € (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: vinteseis días naturais, contados a partir do seguinte ao da publicación deste anuncio no Diario Oficial de Galicia. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 6 de xullo de 2017. Yaiza Carmen Stroia Gottardi de alcalde do Área de Emprego e Economía Social (Decreto de Delegación do 18 de abril de 2017)
12/07/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 3 de xullo de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Arzúa (expediente IN407A 2017/098-1)

Acordo do 3 de xullo de 2017, da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Arzúa (expediente IN407A 2017/098-1) Expte.: IN407A 2017/098-1 Solicitante: Unión Fenosa Distribución, S. A. Denominación: ampliación de potencia de CT 15AJZK Castro-Burres. Concello: Arzúa. Características técnicas: Ampliación de potencia do centro de transformación intemperie Castro-Burres (15AJZK), cunha potencia de 160 KVA, e unha relación de transformación de 15.000/400 V. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 3 de xullo de 2017. Isidoro Martínez Arca Xefe territorial da Coruña